Convocatòria per a la concessió de subvencions a les persones jurídiques i físiques afectades pel cessament obligatori de les activitats o que hagin vist reduïda la seva activitat d’una manera considerable, afectades  per la resolució SLT/2700/2020, de 29 d’octubre, per la qual es prorroguen i es modifiquen les mesures en matèria de salut pública per a la contenció del brot epidèmic de la pandèmia de covid-19 al territori de Catalunya, dictades en la resolució SLT/2546/2020, de 15 d'octubre i modificada per la resolució SLT/2568/2020, de 19 d'octubre:


1. OBJECTE

L'objecte d'aquesta convocatòria és obrir el període de sol·licitud de les subvencions en l'àmbit de les activitats de restauració, els centres d'estètica i bellesa i els centres que imparteixen extraescolars amb la finalitat de reactivar i impulsar aquestes activitats davant de la situació de tancament que ha comportat la Resolució SLT/2700/2020, de 29 d'octubre, per la qual es prorroguen i es modifiquen les mesures en matèria de salut pública per a la contenció del brot epidèmic de la pandèmia de COVID-19 al territori de Catalunya, dictades en la Resolució SLT/2546/2020, de 15 d'octubre i modificada per la Resolució SLT/2568/2020, de 19 d'octubre, sobre la declaració d'actuacions coordinades en salut pública per a la contenció de la pandèmia de COVID-19.

2. APLICACIÓ PRESSUPOSTÀRIA I IMPORT CONVOCAT

L’import màxim destinat a la concessió d’aquestes subvencions és de 450 euros, amb càrrec a la partida pressupostària 2021/0304/430/4720000 FOMENT AL CONSUM LOCAL del pressupost 2021 de l’Ajuntament de Tordera, aprovat inicialment en el Ple Ordinari municipal - PLE2021/8- celebrat el 25 de febrer de 2021. 

3. PERSONES BENEFICIÀRIES I REQUISITS 

3.1 Beneficiaris
Podran sol·licitar aquesta línia d’ajut:
- Les Persones treballadores autònomes, persones físiques donades d’alta com a treballadors autònoms al Règim Especial de Treball Autònom de la Seguretat Social (RETA), amb centre de treball a Tordera.
- Les microempreses (empreses amb un màxim de 10 treballadors i que el seu volum de negoci o balanç anual no superi els 2 milions d’euros) amb centre de treball a Tordera.

3.2 Requisits per obtenir la condició de beneficiari
- Estar al corrent de pagament de les obligacions tributàries davant l’Ajuntament de Tordera, l’Estat, la Seguretat Social i la Generalitat de Catalunya o bé disposar de la corresponent resolució de pròrroga, ajornament, moratòria o qualsevol altra condició especial dels seus deutes amb l’Ajuntament de Tordera, l’Estat, la generalitat i la Seguretat Social.

-Haver suspès la seva activitat econòmica com a mesura derivada de l'aplicació de la Resolució
SLT/2700/2020, de 29 d’octubre, de 29 d’octubre, per la qual es prorroguen i es modifiquen les mesures en matèria de salut pública per a la contenció del brot epidèmic de la pandèmia de COVID-19 al territori de Catalunya, dictades en la Resolució SLT/2546/2020, de 15 d'octubre i modificada per la Resolució SLT/2568/2020, de 19 d'octubre, sobre la declaració d'actuacions coordinades en salut pública per a la contenció de la pandèmia de COVID-19.




3.3 Altres condicions a complir pels beneficiaris
- No incórrer en cap de les causes d’incompatibilitat o prohibició d’obtenir subvencions establertes en la Llei 38/2003, de 17 de novembre, general de subvencions.
- Acceptar i complir les bases i condicions fixades per a la seva aprovació.
- Comunicar a l’Ajuntament qualsevol alteració significativa que es produeixi amb posterioritat a l’atorgament i reintegrar els fons rebuts en el cas del no compliment de les bases reguladores o, en cas que sigui necessària, la corresponent renúncia.
- Col·laborar en les actuacions de comprovació i informació que faci l’Ajuntament.
- En el cas de persones estrangeres hauran de disposar del corresponent permís de treball per compte propi.
- Disposar dels llibres comptables, dels registres diligenciats i d'altres documents degudament auditats, en els termes que exigeix la legislació mercantil i sectorial aplicable.
- Complir qualsevol altra obligació legal o reglamentària que els pugui afectar.
El compliment d’aquest requisits s’ha d’acreditar mitjançant la declaració responsable que s’inclou a la sol·licitud i la presentació de la documentació acreditativa, quan així se sol·liciti.

4. PRESENTACIÓ DE LA SOL·LICITUD

El termini de presentació de les sol·licituds, juntament amb la documentació corresponent comença a l’endemà de la publicació d’aquesta convocatòria al BOPB i fins a un termini de 10 dies hàbils.
Les sol·licituds s’hauran de formalitzar a través de la seu electrònica de l’Ajuntament de Tordera https://www.seu-e.cat/ca/web/tordera

La identificació de les persones sol·licitants es farà a través de sistemes de signatura electrònica.

Documentació a aportar:
· Còpia Pagament de les 3 últimes quotes autònoms.
· Fotocòpia DNI, passaport o NIE de la persona sol·licitant.
· Permís de treball per compte propi (únicament en el cas de persones estrangeres).
· Alta al Cens Fiscal d’Hisenda pública que justifiqui la domiciliació fiscal i la ubicació física a Tordera.
· Full domiciliació bancària degudament signat i segellat per l’entitat bancària i el sol·licitant
· Document acreditatiu de pròrroga, ajornament, moratòria o qualsevol altra condició especial del seus deutes, si escau.

5. TRAMITACIÓ 
La tramitació de la subvenció que preveu aquesta convocatòria, així com les condicions, els requisits de participació i la documentació a aportar, es regeixen per les bases aprovades a la JGL núm. 2021/2, en data 28 de gener de 2021 art.5.

6. ÒRGANS COMPETENTS, RESOLUCIÓ DELS AJUTS I RECURSOS
L’òrgan competent per la tramitació i resolució del procediment i resolució del procediment, el termini de resolució, el mitjà de notificació, si aquesta exhaureix o no la via administrativa i els òrgans davant dels quals es poden interposar, s’estableixen a l’article 6 i 7 de les bases aprovades a la JGL núm. 2021/2, en data 28 de gener de 2021.



